Hoppervagun
Hoppervagun ehk hopper (ingl.k. hopper car) on kiilukujulise põhja ja tühjendusluukidega vagun raskusjõul vabalt voolava masskauba (puistmaterjal) veoks. Hopperite laadimine toimub ülevalt (tavaliselt punkritest või silodest) ja tühjendamine kahele küljele kaldu olevate põhjaluukide kaudu gravitatsiooni jõul. Hoppervaguneid kasutatakse suurte koguste puistainete veoks pikkadel veomarsruutidel.